b'\n_START_ARTICLE_\nKambario draug\xc4\x97\n_START_SECTION_\nSiu\xc5\xbeetas\n_START_PARAGRAPH_\n\xc4\xae koled\xc5\xbe\xc4\x85 i\xc5\xa1 provincijos atvyksta nauja student\xc4\x97. Jos kambario draug\xc4\x97\xc2\xa0\xe2\x80\x93 vietin\xc4\x97 turtuol\xc4\x97. Merginos netrukus tampa artimomis draug\xc4\x97mis. Ta\xc4\x8diau naujoji draug\xc4\x97 turi paslap\xc4\x8di\xc5\xb3, kurios netrukus ima kilti aik\xc5\xa1t\xc4\x97n\xe2\x80\xa6_NEWLINE_Sara (akt. Minka Kelly) atvyksta \xc4\xaf Los And\xc5\xbeelo universitet\xc4\x85 i\xc5\xa1 Ajovos. Nors jos \xc5\xa1irdis sudau\xc5\xbeyta, ta\xc4\x8diau ji kupina dideli\xc5\xb3 vil\xc4\x8di\xc5\xb3, jog didmiestyje laukia naujas ir jaudinantis gyvenimas: ji studijuos mados dizain\xc4\x85. Mergina apsigyvena koled\xc5\xbeo seserijos bendrabutyje. Jos kaimyne tampa Rebeka (akt. Leighton Meester). Nors Rebeka priklauso kitai socialinei klasei\xc2\xa0\xe2\x80\x93 jos t\xc4\x97vai turtingi\xc2\xa0\xe2\x80\x93 ta\xc4\x8diau merginos labai greitai tampa artimomis draug\xc4\x97mis. Ji pasirodo \xc5\xa1iek tiek keista geriausiai Saros draugei Treisei (akt. Alyson Michalka), ta\xc4\x8diau Sara nesuka d\xc4\x97l to galvos: Rebeka draugi\xc5\xa1ka ir visuomet \xc5\xa1alia, kai jos reikia. Ta\xc4\x8diau netrukus Rebekos draugi\xc5\xa1kumas per\xc5\xbeengia ribas ir ji ima ki\xc5\xa1tis \xc4\xaf Saros gyvenim\xc4\x85 net tuomet, kai nereikia ir kur nereikia. Ji ima persekioti ir grasinti visiems \xc5\xbemon\xc4\x97ms Saros gyvenime, kuriuos tik gali pasiekti. Rebeka, aps\xc4\x97sta minties kontroliuoti kiekvien\xc4\x85 Saros gyvenimo dalel\xc4\x99, ima grasinti Treisei, kuri Rebekos nuomone daro blog\xc4\x85 \xc4\xaftak\xc4\x85 Sarai. Nuo Rebekos taip pat kli\xc5\xabna ir buvusiam Saros vaikinui bei profesoriui Robertsui (akt. Billy Zane), kuris d\xc4\x97sto Sarai. Ta\xc4\x8diau Sara keist\xc4\x85 Rebekos elges\xc4\xaf pastebi per v\xc4\x97lai\xe2\x80\xa6'